સિદ્ધપુર પી.આઇ વાય.બી.જાડેજાને બાતમી મળી હતી કે સિદ્ધપુર શહેરમાં જુન માસમાં જવેલર્સની દુકાનમાંથી સોનાના દોરાની ચોરી કરનાર ગેંગ ફરી શહેરમાં ચોરી કરવાના ઇરાદે આવી છે. જેને લઇ પોલીસે બાતમીવાળી ગાડી બીંદુ સરોવર પીકઅપ સ્ટેન્ડ પાસે ગાડી નં.જી.જે.૦૧ બી.વાય ૨૫૯૬ને ઝડપી ત્રણ જણાની તેમજ શહેરના ઝાંપલીપોળ બજારમાંથી ત્રણ મળી મહારાષ્ટ્રીયન ગેંગની મહિલાઓ સહિત છ સાગરીતોની અટકાયત કરી હતી. પુછપરછમાં જવેલર્સની દુકાનમાંથી સોનાના દાગીનાની ચોરી કરી હોવાનું ખુલતા પોલીસે મત્તા રીકવર કરવા સહિતની તપાસ હાથ ધરી છે.